|  |  |
| --- | --- |
| **MESTNA OBČINA PTUJ**  ŽUPAN |  |

Številka: 352-2/2017

Datum: 6. 3. 2018

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o prodaji nepremičnine katastrska občina 392 Krčevina pri Ptuju stavba 609 del stavbe 324**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam mestnemu svetu v obravnavo in sprejem predlog Sklepa o prodaji nepremičnine katastrska občina 392 Krčevina pri Ptuju stavba 609 del stavbe 324.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo

Predlog

Marec 2018

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_\_\_ seji, dne \_\_\_\_\_ marca 2018, na predlog župana sprejel naslednji

**S K L E P**

Proda se solastniški delež v višini 116063/1000000 nepremičnine katastrska občina 392 Krčevina pri Ptuju stavba 609 del stavbe 324 (ID 6735358), v izmeri 44,60 m2.

Izhodiščna vrednost solastniškega deleža nepremičnine znaša 1.750,00 EUR.

Prodaja navedene nepremičnine se v skladu s 54. členom Zakona o stvarnem premoženju države in samoupravnih lokalnih skupnosti opravi po metodi neposredne pogodbe.

Ta sklep prične veljati z dnem sprejema na Mestnem svetu Mestne občine Ptuj.

Številka: 352-2/2017

Datum:

O b r a z l o ž i t e v :

**a.) Pravna podlaga:**

Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 11/18) po metodi neposredne pogodbe. Namera o sklenitvi neposredne pogodbe bo objavljena na spletni strani Mestne občine Ptuj najmanj 20 dni pred nameravano sklenitvijo neposredne pogodbe in bo objavljena najmanj 20 dni. Prodajalec bo z zainteresiranimi osebami opravil pogajanja o ceni in o drugih pogojih pravnega posla. Navedena nepremičnina se bo prodala na podlagi Načrtu ravnanja z nepremičnim premoženjem Mestne občine Ptuj za leto 2018. Gradivo je predhodno obravnavala Komisija za ravnanje s stvarnim premoženjem Mestne občine Ptuj.

**b.) Predmet in obseg stvarnega premoženja:**

* Nepremičnina - posamezni del št. 324 (površine 44,60 m2) v stavbi št. 609 k.o. Ptuj na naslovu Arbajterjeva ulica 7, Ptuj. V naravi nepremičnina predstavlja dve podstrešni stanovanjski sobi, ki sta bili prvotno namenjeni kot skupni prostori za namen sušilnice.
* Za nakup solastniškega deleža nepremičnine je zainteresiran solastnik nepremičnine.
* Nepremičnina leži v območju stavbnih zemljišč; in sicer v območju stanovanjskih površin, enota urejanja prostora: LV04.
* Površina nepremičnine: 44,60 m2

****

* Nepremičnina bo prodana po načelu videno kupljeno.

**c.) Pravni pregled stanja stvarnega premoženja:**

Nepremičnina - posamezni del št. 324 v stavbi št. 609 k.o. Ptuj na naslovu Arbajterjeva ulica 7, Ptuj, je v solastništvu Mestne občine Ptuj, Mestni trg 1, Ptuj, do 116063/1000000. Pri nepremičnini so predlagani zemljiškoknjižni postopki, ki se nanašajo na spremembo etažne lastnine na navedeni stavbi.

**č.) Ocenitev stvarnega premoženja:**

V skladu s cenilnim poročilom, ki ga je dne 20.2.2018 izdelala družba AUDITOR REVIZIJSKA DRUŽBA D.O.O. PTUJ, Murkova 4, 2250 Ptuj, znaša vrednost navedene nepremičnine 1.750,00 EUR (337,84 EUR/m2).

**d.) Stroški pravnega posla:**

Kupec prevzame stroške izdelave cenilnega poročila, davka na promet nepremičnin, notarskih storitev in vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Miran SENČAR,

Nina M. Ogrizek župan Mestne občine Ptuj